3. ΚΑΝΟΝΙΣΤΙΚΟΝ ΔΙΑΤΑΓΜΑ της 7/16 Αυγ. 1943 (ΦΕΚ Α΄ 264) Περί τροποποιήσεως και συμπληρώσεως των περί του Οίκου Ναύτου ισχυουσών διατάξεων. Έχοντες υπ’ όψει το υπ. αριθ. 1/1941 Ν.Δ/μα «περί αρμοδιοτήτων της Κυβερνήσεως, των Υπουργών και άλλων διατάξεων», τας διατάξεις του άρθρ. 2 του Ν.Δ. 194/1941 «περί κωδικοποιήσεως και συμπληρώσεως των διατάξεων περί των αρμοδιοτήτων των Υπουργών», το άρθρ. 5 του Νόμ. 6002/1934 «περί προστασίας των ανέργων εργατών θαλάσσης και των οικογενειών αυτών» (Φ.Ε.Κ. 37 Α΄ /1934) και την υπ’ αριθ. 216/1943 γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Εις το επιστημονικόν προσωπικόν της παρ. α΄ του άρθρ. 2 του από 28.7.1936 Β.Δ/τος ως αντικατεστάθη υπό του άρθρου μόνου του από 18/8/1938 Β.Δ/τος προστίθεται 1 ιατρός ωτορινολαρυγγολόγος. 2.Η ισχύς της διατάξεως της παρ. 6 του άρθρ. 19 του από 15.4.1936 Β.Δ/τος επεκτείνεται και εις το εξ ιατρών προσωπικόν του Οίκου Ναύτου. 3.Εις το ειδικόν προσωπικόν του Οίκου Ναύτου και προς εξυπηρέτησιν των εξωτερικών ιατρείων αυτού, προστίθενται 1 θέσις νοσοκόμου και 2 θέσεις βοηθών νοσοκόμων συμπληρούμεναι δι’ απ’ ευθείας διορισμού εκ των εχόντων τα οικεία πτυχεία ή δι’ αποσπάσεως εκ του Υπουργείου Εθνικής Προνοίας ή του Ερυθρού Σταυρού. 4.Οι μισθοί του μεν νοσοκόμου ορίζεται εις δραχ. 3.000 των δε βοηθών νοσοκόμων εις δραχ. 2.000 μηνίαιως. Εις τον νοσοκόμον και τους βοηθούς νοσοκόμους τους υπηρετούντας κατ’ απόσπασιν εκ του Υπουργείου Εθνικής Προνοίας ή του Ερυθρού Σταυρού, δύναται να παρέχηται αποζημίωσις δι’ έξοδα κινήσεως αυτών καθοριζομένη εκάστοτε μετά πρότασιν της Διοικητικής Επιτροπής του Οίκου Ναύτου, δι’ αποφάσεως του επί της Εμπορικής Ναυτιλίας Υπουργού. Άρθρ.2.-(Αντικαθίστανται αι παρ. 1 και 2 του άρθρ. 9 του από 15/4/1939 Β.Δ/τος). Σελ. 627 19.Θ.γ.3 Oίκος Ναύτου 